Metodické usmernenie
k postupu účtovania prostriedkov Švajčiarskeho finančného mechanizmu

Štátne rozpočtové organizácie vedú účtovníctvo v zmysle zákona č. 431/2002 Z. z. o účtovníctve v znení neskorších predpisov a na základe Opatrenia MF SR č. 16786/2007-31, ktorým sa ustanovujú podrobnosti o postupoch účtovania a rámcovej účtovej osnove pre rozpočtové organizácie, príspevkové organizácie, štátne fondy, obce a vyššie územné celky v znení neskorších predpisov.
V zmysle zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov (ďalej len „Zákon“) predstavujú prostriedky Švajčiarskeho finančného mechanizmu iné prostriedky zo zahraničia poskytnuté Slovenskej republike na základe Rámcovej dohody medzi vládou Slovenskej republiky a Švajčiarskou federálnou radou o implementácii Programu švajčiarsko-slovenskej spolupráce na zníženie hospodárskych a sociálnych rozdielov v rámci rozšírenej Európskej únie (ďalej len „Dohody“). 
V Slovenskej republike sa tieto prostriedky poskytujú prostredníctvom platobného orgánu, ktorého funkciu vykonáva Úrad vlády Slovenskej republiky a v súlade s § 22 ods. 4 Zákona sa ich realizácia na úrovni prijímateľa uskutočňuje z mimorozpočtových účtov.
Pravidlá a postupy implementácie Programu švajčiarsko-slovenskej spolupráce (ďalej len „Pravidlá a postupy“) predstavujú v podmienkach Slovenskej republiky základný vykonávací dokument Dohody. Pravidlá a postupy vymedzujú najmä práva a povinnosti subjektov zainteresovaných v procese riadenia a implementácie Švajčiarskeho finančného mechanizmu, základné postupy a formy poskytovania pomoci, systém finančného riadenia a monitorovania a pravidlá pre poskytovanie nenávratného finančného príspevku.

Postup účtovania prostriedkov Švajčiarskeho finančného mechanizmu podľa pravidiel pre poskytovanie nenávratného finančného príspevku:  

Ministerstvo financií SR - Všeobecná pokladničná správa:
Popis účtovného prípadu	MD	D	
Transfer poskytnutý platobnému orgánu na úhradu NFP konečnému prijímateľovi – pohľadávka voči platobnému orgánu (predplatenie)	358	225	
Zúčtovanie transferu do výnosov vo vecnej a časovej súvislosti s výdavkom	352	681	
Transfer poskytnutý platobnému orgánu na úhradu NFP konečnému prijímateľovi – spolufinancovanie	358	225	
Zúčtovanie transferu vo vecnej a časovej súvislosti s výdavkom – spolufinancovanie 	352	358	
 
V rámci konsolidácie sa zostatok pohľadávok na účte 358 - Zúčtovanie transferov zo štátneho rozpočtu iným subjektom z titulu predplatenia vykáže voči Úradu vlády SR

Platobný orgán – Úrad vlády SR:  
Popis účtovného prípadu	MD	D	
Transfer prijatý z VPS na úhradu NFP konečnému prijímateľovi – záväzok voči VPS	221	358	
Transfer prijatý z VPS na úhradu NFP konečnému prijímateľovi - spolufinancovanie	221	359	
NFP poskytnutý konečnému prijímateľovi formou zálohovej platby	314	221	
Nárok na preplatenie zálohovej platby z prostriedkov Švajčiarskeho finančného mechanizmu	371	314	
Nárok na preplatenie zálohovej platby - spolufinancovanie	359	314	
Príjem prostriedkov zo švajčiarskeho finančného mechanizmu 	221	371	
Vrátenie prostriedkov prijatých zo Švajčiarskeho finančného mechanizmu do VPS po ukončení príslušných projektov	358	221	

V rámci konsolidácie sa zostatky účtov vykážu nasledovne:
-	záväzok na účte 358 - Zúčtovanie transferov zo štátneho rozpočtu iným subjektom z titulu predplatenia voči MF SR
-	záväzok na účte 359 - Zúčtovanie transferov medzi subjektami verejnej správy a iné zúčtovania voči externým účtovným jednotkám
-	pohľadávku na účte 314 - Poskytnuté prevádzkové preddavky voči konečným prijímateľom

Konečný prijímateľ – rozpočtová organizácia alebo príspevková organizácia štátnej správy:
Popis účtovného prípadu	MD	D	
Prijatý preddavok od Úradu vlády SR – bežný transfer	221	324	
Použitie prostriedkov na úhradu časti oprávnených výdavkov v zmysle zmluvy 	5**	221	
Zúčtovanie prijatého preddavku do výnosov budúcich období po uznaní oprávnenosti nákladov	324	384	
Zúčtovanie prijatého preddavku do výnosov vo vecnej a časovej súvislosti s nákladmi 	384	685	
Zúčtovanie prijatého preddavku do výnosov vo vecnej a časovej súvislosti s nákladmi – spolufinancovanie 	384	683	

Konečný prijímateľ - rozpočtová organizácia alebo príspevková organizácia štátnej správy:
Popis účtovného prípadu	MD	D	
Prijatý preddavok od Úradu vlády SR – kapitálový transfer	221	324	
Použitie prostriedkov na úhradu faktúry za dlhodobý majetok	321	221	
Zúčtovanie prijatého preddavku vo výške výdavku za dlhodobý majetok do výnosov budúcich období	324	384	
Odpisy dlhodobého majetku podľa odpisového plánu 	551	07*,08*	
Vo vecnej a časovej súvislosti s odpismi zúčtovanie výnosov budúcich období do výnosov bežného obdobia	384	686	
Vo vecnej a časovej súvislosti s odpismi zúčtovanie výnosov budúcich období do výnosov bežného obdobia - spolufinancovanie	384	684	

V rámci konsolidácie sa zostatky účtov vykážu nasledovne:
-	záväzok na účte 324 - Prijaté preddavky sa vykáže voči ÚV SR
-	zostatok účtu 384 - Výnosy budúcich období za časť spolufinancovania zo štátneho rozpočtu sa vykáže voči MF SR, za časť švajčiarskeho finančného mechanizmu voči externým účtovným jednotkám
-	účty 683 - Výnosy z bežných transferov od ostatných subjektov verejnej správy a 684 - Výnosy z kapitálových transferov od ostatných subjektov verejnej správy voči MF SR
-	účty 685 - Výnosy z bežných transferov od Európskej únie a 686 - Výnosy z kapitálových transferov od Európskej únie voči externým účtovným jednotkám